Source: https://sindlexmd.com/ru/poslednie-novosti/62-ini%C5%A3iativa-legislativ%C4%83
Timestamp: 2020-02-29 13:42:54+00:00
Document Index: 6293847

Matched Legal Cases: ['Articolul 32', 'Articolul 47', 'articolul 49', 'articolul 52', 'articolul 60', 'Articolul 62', 'articolul 63', 'Articolul 64', 'articolul 65', 'articolul 67', 'articolul 68', 'Articolul 4', 'Articolul 18']

Iniţiativa legislativă Федерация профсоюзов в Молдове [SINDLEX]
Sindicatul „DEMNITATE” susţine iniţiativa legislativă a deputatului Alexandru Cimbriciuc, vicepreşedinte al Comisiei securitate naţională, apărare şi ordine publică a Parlamentului Republicii Moldova, privind completarea şi modificarea Legii cu privire la activitatea Poliţiei şi statutul poliţistului, nr.320 din 27 decembrie 2012.
Anexa: Proiect
Art.I – Legea nr. 320 din 27 decembrie 2012 cu privire la activitatea Poliţiei şi statutul poliţistului, se modifică şi se completează după cum urmează:
Articolul 32 se completează în final cu un nou alineat (9), cu următorul conţinut:
„(9) În schimbul echipamentului neprimit, personalul din cadrul Poliţiei poate primi o compensaţie bănească, conform normelor stabilite de Guvern, din bugetul de stat.”
2. Articolul 47 Se completează în final cu un aliniat nou, (5), cu următorul conţinut:
„(5) Încetarea serviciului în Poliţie a unui membru din sindicat în cazurile prevăzute de alin.(1), lit.e), h), k) din prezentul articol poate avea loc doar cu acordul preliminar scris al organului (organizatorului) sindical din unitate.
3. La articolul 49, alin.(6), cuvîntul „poliţistului” se substituie cu cuvîntul „candidatului” şi se completează în final cu următoarele : „În cazul în care candidatul la angajarea în funcţie poliţienească de subofiţer deţine cel puţin studii superioare de licenţă, acestuia i se poate acorda gradul special potrivit limitei maxime a funcţiei în care se angajează. Această prevedere se aplică şi poliţistului angajat la serviciu în funcţie poliţienească de subofiţer, la prezentarea actelor ce confirmă studiile respective.”
4. La articolul 52 alin.(1) după lit.d) se completează cu d1), cu următorul conţinut:
„d1) acordare de grade speciale pînă la cel de plutonier de poliţie inclusiv, indiferent de termenul de deţinere a gradelor speciale precedente – doar studenţilor cu statut de poliţist din cadrul Academiei „Ştefan cel Mare” a Ministerului Afacerilor Interne;”
5. La articolul 60, alin.(5) după cuvintele „acţionînd în limitele legii,” se completează cu sintagma „într-o situaţie de risc profesional justificat,”.
6. Articolul 62 Se completează cu un nou alineat (7), cu următorul conţinut:
„(7) Poliţiştii cu vechime în serviciu în Poliţie mai mult de 10 ani pentru fortificarea sănătăţii beneficiază de dreptul la tratament balneo-sanatorial, cel puţin o dată în trei ani, în limita bugetului aprobat. Poliţiştii care nu au fost asiguraţi cu bilete de tratament balneo-sanatorial, li se acordă o dată la trei ani o compensaţie bănească, în mărimea costului biletului de tratament balneo-sanatorial, pentru fortificarea sănătăţii. De tratamentul balneo-sanatorial, precum şi de compensarea acestuia, beneficiază la necesitate în mod prioritar poliţiştii care au contractat traume ori maladii în timpul îndeplinirii atribuţiilor de serviciu, indiferent de vechimea lor în serviciu în Poliţie.”
7. La articolul 63:
la alin.(2), sintagma „poliţistul are dreptul la spaţiu locativ de serviciu” se înlocuieşte cu sintagma „poliţistul este asigurat cu spaţiu locativ de serviciu, în termen de 3 ani”.
se completează cu aliniatele, (4) şi (5), cu următorul conţinut:
„(4) În caz de lipsă de spaţiu locativ de serviciu sau altul corespunzător, poliţistul beneficiază de compensare, din contul bugetului subdiviziunii în care activează a cheltuielilor pentru închirierea (subînchirierea) spaţiului locativ, în cuantumul prevăzut de contractul de închiriere (subînchiriere) spaţiului locativ, dar care nu va depăşi mărimea salariului de funcţie.
„(5) Poliţiştii care au termen de vechime în poliţie de 10 ani beneficiază de credite cu rate preferenţiale garantate de Guvern pentru construcţia sau procurarea spaţiului locativ.”
8. Articolul 64 Se completează cu alineatul (4), cu următorul conţinut:
„(4) Poliţiştii care folosesc în scop de serviciu mijloace de transport personale beneficiază de o compensaţie bănească în modul şi mărimea stabilită, conform legislaţiei în vigoare.”
9. La articolul 65:
alin.(1) se completează cu următoarea propoziţie: „Alte sporuri şi suplimente la salariile de bază ce ţin de specificul activităţii unor categorii aparte de personal din cadrul Poliţiei se acordă în modul, condiţiile şi mărimile stabilite, conform legislaţiei în vigoare.”
alin.(2) sintagma „pensionarea sau din cauza reducerii personalului ori a lichidării subdiviziunii,” se substituie cu sintagma „unul din motivele specificate în art.47 alin.(1) lit.b), c), e), f)”.
se introduce un nou alineat (3) cu următorul conţinut:
„(3) În vechimea calendaristică în serviciu în Poliţie, în cazul stipulat de alin.(2), se includ perioadele de activitate în serviciu prevăzute în art.18 lit.a) şi d) al Legii asigurării cu pensii a militarilor şi a persoanelor din corpul de comandă şi din trupele organelor afacerilor interne nr.1544-XII din 23.06.1993.”
10. La articolul 67:
alin.(1) se expune în următoarea redacţie:
„(4) În caz de moarte violentă sau deces al poliţistului în legătură cu exercitarea atribuţiilor de serviciu, pentru familia celui decedat se menţine dreptul asupra spaţiului locativ de serviciu timp de 10 ani de la deces.”
alin.(1), (2) şi (3) devin respectiv alin.(2), (3), şi (4).
11. La articolul 68:
alin. (1), sintagma „drepturile prevăzute la art.62 alin.(1) şi la art.65 şi 66 din prezenta lege” se substituie cu cuvintele „prevederile prezentei legi”.
se completează, cu alineatul (31), cu următorul conţinut:
„(31) Perioadele necontributive de activitate în cadrul Ministerului Afacerilor Interne a angajaţilor care nu cad sub incidenţa alineatului (1) al prezentului articol se includ în stagiul de cotizare.”
Art. II. – Legea asigurării cu pensii a militarilor şi a persoanelor din corpul de comandă şi din trupele organelor afacerilor interne nr.1544-xii din 23.06.1993, se modifică şi se completează după cum urmează:
1. Articolul 4 se completează cu alineatul (4) care va avea următorul cuprins:
„(4) Angajaţii MAI care cad sub incidenţa art.68 alin.(1) al Legii cu privire la activitatea Poliţiei şi statutul poliţistului nr.320 din 27.12.2012 au dreptul la pensie în aceleaşi condiţii prevăzute pentru persoanele din corpul de comandă şi din trupele organelor afacerilor interne şi familiilor acestora, la cazul respectiv.”
2. La Articolul 18 lit.f) devine lit.g), iar după lit.e) se introduce o nouă lit.f) cu următorul cuprins:
„f) activitatea în cadrul MAI în funcţiile asupra cărora nu se aplică statutul de poliţist – persoanelor care anterior intrării în vigoare a Legii cu privire la activitatea Poliţiei şi statutul poliţistului nr.320 din 27.12.2012 au deţinut grade speciale de poliţie, în condiţiile stabilite în art.68 alin.(1), (2), (8), (9) al Legii cu privire la activitatea Poliţiei şi statutul poliţistului nr.320 din 27.12.2012;”
Art. III. – Guvernul, în termen de 3 luni va aduce actele sale normative în conformitate cu prezenta lege.